stanford-oval/wikipedia huggingface dataset:
אסלינגן אם נקר
ראשי העיר

1833–1803 אברהד פרידריך הונולד
1833–1848 אברהד קונרד פרידריך הילנד
1848–1873 אמאנד ארהד מרצטלר
1873–1877 רוברט פליישהאוור
1877–1888 פרדריק ניק
1889 - אוגוסט וייט
1889–1892 צ'ארלס שאלר
1892–1929 מקס פון מולברגר
1929–1930 צ'ארלס מאייר
1930–1933 אינגו לנג וון לנג
1933–1945 אלפרד קלייבר
1945 - אמיל מסקה
1945–1948 פריץ לנדסברגר
1948–1966 דיטר רוזר
1966–1989 אברהד קלפטור
1998–1990 אולריך באואר
1998–2021 יורגן זיגר
2021- מתיאס קלופר
ערים תאומות

ישראל גבעתיים, ישראל (מ־1983)
הונגריה אגר, הונגריה
שוודיה נורשפין, שוודיה
פולין פיוטרקוב טריבונלסקי, פולין
הודו קוימבטור, הודו
הולנד סקידם, הולנד
ארצות הברית שיבויגאן, ארצות הברית
איטליה אודינה, איטליה
ויילס ניית' פורט טלבוט, ויילס
אייס קפה

| --- | --- |

 
 מאכלים
 סוג:  משקה על בסיס קפה 
 מרכיבים עיקריים:  קפה, קרח 
 
אייס קפה
אייס קפה הוא משקה קר על בסיס קפה אשר בדרך כלל ממותק. אייס קפה נצרך במיוחד בחודשי הקיץ.
המשקה המקורי מכיל קפה מבושל חזק מהרגיל, ממותק עם סוכר או סירופ, מקורר, ולאחר מכן מוגש עם קוביות קרח בכוס.
ישנם בתי קפה שמכינים את המשקה על ידי הכנת קפה חזק מהרגיל, ואותו הם שופכים על קוביות קרח או קרח כתוש. הקפה מבושל בחוזק גבוה מהרגיל בשל הדילול שנגרם על ידי הקרח.
במדינות שונות ישנם גם משקאות אייס קפה שנמכרים בבקבוקים ארוזים במכולות, אם כי משקאות אלו אינם מכילים קרח.
וריאציות לפי מדינה > ישראל

בישראל נפוץ משקה המכיל או מבוסס על חלב.
המשקה עובר ערבול תמידי כדי לשמור עליו נוזלי למרות טמפרטורת ההגשה הנמוכה. ומרקמו מזכיר את משקה הברד הנפוץ. המשקה נמכר בבתי קפה עצמאיים וברשתות בתי קפה.
בנוסף, בישראל נמכרים בקבוקים ארוזים של משקה קפה על בסיס חלב, וללא קרח.
וריאציות לפי מדינה > אוסטרליה

באוסטרליה המשקה מוגש לרוב עם גלידה וקצפת. המשקה עשוי לכלול גם סירופ, שמנת, אבקת קקאו, או פולי קפה. התוצאה דומה למדיי למילקשייק.
באוסטרליה ניתן גם לקנות משקה אייס קפה בבקבוק ארוז. מותגי האייס קפה הפופולריים ביותר באוסטרליה הם Ice Break ו-Dare. בדרום אוסטרליה מותג האייס קפה "Farmers Union Iced Coffee" נמכר בכמויות גדולות יותר אף מקוקה קולה.
וריאציות לפי מדינה > צ'ילה

בצ'ילה המשקה מכונה "הלאדו" שפירושו "קפה קר". המשקה פופולרי במיוחד בעונת הקיץ. קפה הלאדו מורכב מאספרסו, או אבקת קפה אשר מוגש עם גלידה כמו גם עם תוספים ממותקים כגון וניל, קינמון או ריבת חלב. לעיתים המשקה מוגש גם עם קצפת, ואגוזים קצוצים.
וריאציות לפי מדינה > סין

המשקה מוכן בסין לרוב בטכניקה בה משאירים את הקפה שיתקרר לטמפרטורת החדר במשך מספר שעות, ולאחר מכן מוסיפים למשקה קרח.
וריאציות לפי מדינה > צ'כיה

בצ'כיה המשקה מכונה "לדובה קאבה" (Ledova Kava).
וריאציות לפי מדינה > גרמניה

בגרמניה ישנם סוגים שונים של אייס קפה (Eiskaffee). הצורה הנפוצה ביותר של המשקה היא משקה על בסיס חלב בדומה למשקה האייס קפה הנפוץ באוסטרליה, אם כי משקה זה בדרך כלל מאוית "Eiscafé" ואותו ניתן לרכוש בבתי קפה ברחבי גרמניה וכמו גם בגלידריות. המשקה מורכב מקפה אשר בושל ולאחר מכר קורר לטמפרטורת החדר, ושולב עם גלידת וניל, וקצפת.
וריאציות לפי מדינה > יוון

אחד ממשקאות הקפה הפופולריים ביותר ביוון הוא וריאציה של האייס קפה אשר מכונה קפה פרפה (Frappé) (אנ'). הכנת המשקה כרוכה בשילוב של קפה נמס, מים, וסוכר באמצעות מערבל חשמלי או שייקר. לאחר מכן מוסיפים למשקה חלב וקוביות קרח. המשקה הפך פופולרי ברחבי העולם לאחר שתיירים רבים התוודעו למשקה באולימפיאדת הקיץ של 2004 באתונה.
וריאציות לפי מדינה > איטליה

בתי קפה רבים באיטליה מגישים וריאנט מקומי למשקה המכונה "קפה פרדו" (caffè freddo), אשר הוא קפה אספרסו שאוחסן בהקפאה ומוגש כ"ברד" (בדומה לאייס קפה בישראל).
וריאציות לפי מדינה > יפן

הגרסה המקומית של המשקה ביפן, אשר מכונה "איסו קוהי" (アイスコーヒー), פופולרית בבתי הקפה עוד משנות ה-20 של המאה ה-20. המשקה מוגש עם סירופ מסטיק וחלב.
וריאציות לפי מדינה > הפיליפינים

המשקה פופולרי גם בפיליפינים, שם הוא מוגש בבתי קפה רבים. בפיליפינים ניתן גם לקנות משקה אייס קפה בבקבוק ארוז.
וריאציות לפי מדינה > סלובניה

בצ'כיה המשקה מכונה "לדהנה קאבה" (ledena kava) והוא מוגש בבתי קפה ומסעדות בכל רחבי המדינה. הגרסה המקומית של המשקה מורכבת מאספרסו כפול, גלידת וניל, קצפת, פתיתי שוקולד או שקדים, וופל.
וריאציות לפי מדינה > סרי לנקה

בסרי לנקה המשקה נצרך לרוב באירועים מיוחדים, כמו חתונות, אשר נערכים בשעות אחר הצהריים. הגרסה המקומית של המשקה מכיל מעט ברנדי.
וריאציות לפי מדינה > תאילנד

הגרסה המקומית של המשקה בתאילנד, אשר מכונה אוליאינג (โอเลี้ยง) כוללת קפה שחור חזק, בתוספת סוכר, שמנת כבדה, והל, אשר מוגש עם קרח. לעיתים המשקה מוגש עם קצפת, קינמון, וניל או אניס. זהו פריט נפוץ למדיי במסעדות תאילנדיות.
הערות שוליים

↑  Food & drink in South Australia, southaustralia.com (באנגלית)
האייס קפה האוסטרלי אשר מוגש עם גלידה
משקה הפרפה היווני
אסלנית

מושב אסלה היגייני עם כיסוי פלסטיק חד פעמי
אסלנית היא רצועת נייר או פלסטיק דקה וחד פעמית, המעוצבת בצורת מושב האסלה וניתנת להנחה או הלבשה על גבי מושב זה, וזאת במטרה לשמירת ההיגיינה והגנה מפני חיידקים העשויים להימצא עליו. השימוש בה נפוץ בעיקר בבתי שימוש ציבוריים.
מחקרים

מחקרים שבוצעו בנושא שמירת ההיגיינה באמצעות האסלנית מטילים ספק ביעילותה של אסלנית נייר בהגנה מפני חיידקים. היא בעיקר מקנה תחושת ביטחון מסוימת לעושים בה שימוש. אסלנית כזו אינה יעילה כאשר מושב האסלה רטוב, מאחר שחיידקים הקיימים על גבי המושב מחלחלים יחד עם הנוזל מבעד לנקבוביות הנייר. עם זאת, באופן כללי נמצא כי הסיכוי להידבק במחלה זיהומית עקב ישיבה על מושב אסלה חשוף הוא משני; הסכנה להיווצרות זיהום כלשהו עקב מגע עם מושב האסלה קיימת רק כאשר קיים פצע פתוח באחד מחלקי הגוף הבאים עמו במגע.
אסלנית מפלסטיק דק פותרת את הבעיות שבאסלנית נייר.
פיתוחים של המוצר

בשנת 2007 פיתחה אשת עסקים בריטית אסלנית הפועלת על עיקרון הביודגרדציה. ב-2008 פותחה באוגנדה אסלנית שנשטפת בקלות באסלה בתום השימוש, בדומה לנייר טואלט; כאמור, מכיוון שהיא עשויה מנייר, היא אינה יעילה אם מושב האסלה רטוב.
חקיקה

ב-2009 הוגשה במדינת מיין שבארצות הברית הצעת חוק שתחייב הצבת אסלניות בכל בתי השימוש הציבוריים במדינה, אך היא נדחתה מאחר שאין ראיות ליעילות האסלניות בהגנה מפני חיידקים.
ראו גם

מושב אסלה
הערות שוליים

↑  Ladies who spray, Health & Body,‏ 12 במאי 2000
↑  Popular Science, מאי 2006
אניטה רוברטס

| --- | --- |

 לידה:  3 באפריל 1942 פיטסבורג, פנסילבניה פנסילבניה
 פטירה:  26 במאי 2006 (בגיל 64) בת'סדה, מרילנד מרילנד
 ענף מדעי:  ביוכימיה, חקר הסרטן
 מקום לימודים:  אוברלין קולג' (1964)  אוניברסיטת ויסקונסין-מדיסון (1968)  בית הספר לרפואה של הרווארד 
 מנחה לדוקטורט:  Hector F. DeLuca 
 מוסדות:  האגודה האמריקנית לחקר הסרטן
 פרסים והוקרה:  פרס FASEB להצטיינות במדע (2005)  פרס לאופולד גריפואל (2005)  Komen Brinker Award for Scientific Distinction (2005) 
 תרומות עיקריות
 TGF-β
 
אניטה באואר רוברטס (באנגלית: Anita Bauer Roberts; ‏ 3 באפריל 1942 - 26 במאי 2006), הייתה ביולוגית מולקולרית אשר נחשבה לחלוצה בתחום הביולוגיה המולקולרית עקב מחקרה פורץ הדרך בנושא חלבון TGF-β(אנ'). חלבון זה חיוני לאיחוי פצעים ושברי עצמות ומשחק תפקיד בעצירת או גרימת סרטן. בשנים 1982–2002 הייתה המדענית השנייה המצוטטת ביותר מבין הנשים, ובמקום ה-49 מבין הנשים והגברים.
קורות חיים

רוברטס נולדה וגדלה בעיר פיטסבורג שבפנסילבניה להוריה רוברט ובריט. היא למדה לתואר ראשון בביוכימיה במכללת אוברלין וב-1968 קיבלה את הדוקטורט שלה בביוכימיה מאוניברסיטת ויסקונסין-מדיסון, כאשר עבדה תחת הקטור דלוקה, ביוכימאי אמריקאי, על חילוף חומרים רטינואידים, שהם מולקולות הקשורות לוויטמין A. בפוסט הדוקטורט שלה הייתה כימאית במרכז חקר תעופה וחלל באוניברסיטת הרווארד ומדריכה לכימיה באוניברסיטת בלומינגטון אינדיאנה. רוברטס הצטרפה למכון הלאומי לסרטן ב-1976 ועבדה במעבדתו של מיכאל ספורן בחיפוש אחר מולקולות מלאכותיות דמויות וויטמין A.
ב-1980 היא ועמיתיה במכון הלאומי לבריאות (NIH) בבת'סדה, מרילנד החלו לחקור את החלבון TGF-β (מקדם שינויי גדילה בטא), דר רוברטס בודדה את החלבון מרקמות כליה של פרים והשוותה בינו לבין TGF-β שנלקח מטסיות דם ורקמת שליה של בני אדם. הודות למחקר שלה נקבעו מאפייני החלבון ובפרט תפקידו המרכזי באיתות לגורמי גדילה שונים בגוף ולאיחוי מהיר של פצעים ושברים. כמו כן, החלבון התגלה כמוסת קצב לב ומגביר גידולים סרטניים, במיוחד גרורה, ונמצא שימושי בטיפול בסרטן ובדלקת מפרקים שיגרונית.
בשנים 1995–2004 כיהנה כמנהלת המעבדה הכימית למניעת סרטן במכון הלאומי לסרטן, שנקראת כיום המעבדה לוויסות תאים וקרצינוגנזה שם המשיכה לעבוד עד מותה ב-2006.
במרץ 2004, רוברטס אובחנה עם סרטן קיבה אגרסיבי בשלב 4. הניסיון והפרספקטיבה שלה היוו את הבסיס לבלוג שפתחה באותו חודש, בו פרטה את ההתמודדות שלה עם המחלה. אחת מתרומותיה האחרונות לפני מותה הייתה ארגון מפגש מיוחד בנושא TGFβ עבור האגודה האמריקנית לחקר הסרטן בפברואר 2006, על אף שכבר הייתה די חולה בשלב הזה, היא הייתה נחושה לעשות זאת.
רוברטס הותירה אחריה בן זוג, רוברט רוברטס (Dr. Robert E. Roberts) כימאי ומנהל המכון למדיניות מדע וטכנולוגיה (Science and Technology Policy Institute) בוושינגטון; שני בנים: ד"ר קארל רוברטס, מנתח אורתופדי וגרג רוברטס; אחותה, דורי דרג'; וחמשיה נכדים.
פרסים והוקרה

רוברטס זכתה במספר פרסים על תרומתה לתחום המדע. אלה כוללים: פרס לאופולד גריפואל (2003), פרס המצוינות במדע (2005) (FASEB Excellence in Science Award) ופרס קומן ברינקר להצטיינות מדעית (Komen Brinker Award for Scientific Distinction) (2005).
קיימת סדרת הרצאות שנקראת על שמה  ופרס לזכרה המקדם חידושים בתחום ריפוי פצעים, בו זכתה ב-2013 סוואטי באלאג'י על עבודתה בנושא הנדסת רקמות. בשיתוף מיכאל ספורן היא הוציאה לאור ספר בשם גורמי הגדילה של פפטידים והקולטנים שלהם
Peptide growth factors and their receptors, Sporn, Michael B.; Roberts, Anita B.
וכתבה מאמרים רבים בשלל נושאים.
הערות שוליים

1 2  Angel Cruz III, ביבליוגרפיה, באתר anita roberts biography
1 2 3 4  Jeremy Pearce, Anita Roberts molecular biologist who studied a key protein dies, New York Times, ‏2006/06/02
1 2 3 4 5  Ivan Oransky, Anita B Roberts, The Lancet, ‏July 01, 2006
↑  The Washington Times https://www.washingtontimes.com, Anita B. Roberts, 64, cancer researcher, The Washington Times (באנגלית אמריקאית)
↑  L. Mishra, J. Marshall, M. Sporn, Obituary, Oncogene 25, 2006-09, עמ' 5707–5707 doi: 10.1038/sj.onc.1209900
↑  Discovery of TGF-β, NATIONAL CANCER INSTITUTE
↑  Anita Roberts: The Journey Begins..., www.anitaroberts.net
↑  Leopold_Griffuel_Prize, www.bionity.com
↑  Anita Roberts to deliver Excellence in Science lecture, EurekAlert! (באנגלית)
↑  recognizing scholars, raiseproject.org
↑  Anita B. Roberts Lecture Series, web.archive.org, ‏2015-04-02
↑  Wound Healing Society Anita Roberts Award, web.archive.org, ‏2014-05-27
| --- | --- |
בקרת זהויות :  NLI: 987007345150705171  BIBSYS: 90323744  ISNI: 0000 0000 3236 2162  LCCN: n83207257  NTA: 071812555  SUDOC: 060123141  VIAF: 3857769   WorldCat (עם VIAF): 3857769 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אניטה רוברטס".
אינגריד כריסטיאנסן

אינגריד כריסטיאנסן (בנורווגית: Ingrid Kristiansen;‏ נולדה ב-21 במרץ 1956) היא אתלטית נורווגית בעבר, אלופת עולם (רומא 1987), אלופת אירופה (שטוטגרט 1986) ושיאנית עולם (1985–1993) בריצת 10000 מטר, שיאנית עולם (1986–1995) בריצת 5000 מטר, שיאנית עולם (1987–2007) בריצת חצי מרתון ושיאנית עולם (1985–1998) בריצת מרתון. אלופת עולם בריצת שדה (1988).
כריסטיאנסן היא אלופת מרתון ניו יורק (1989), פעמיים אלופת מרתון בוסטון (1986 ו-1989), 4 פעמים אלופת מרתון לונדון (1984, 1985, 1987 ו-1988), יותר מכל ספורטאי אחר בהיסטוריה, אלופת מרתון שיקגו (1986), 3 פעמים ברציפות אלופת מרתון סטוקהולם (1980–1982) ופעמיים ברציפות אלופת מרתון יוסטון (1983 ו-1984). בסך הכל היא ניצחה ב-13 ריצות מרתון.
במהלך הקריירה שלה קבעה כריסטיאנסן 7 שיאי עולם בריצות הארוכות. האישה הראשונה בהיסטוריה שרצה 5000 מטר מתחת ל-15 דקות.
ביוגרפיה

כריסטיאנסן נולדה וגדלה בטרונדהיים.
ביוגרפיה > 1980

בריצת המרתון הראשונה שלה שנערכה בסטוקהולם, שוודיה בשנת 1980 שנה לאחר היווסדו, ניצחה כריסטיאנסן בתוצאה של 2:38:45 שעות.
ביוגרפיה > 1981 > שיאנית עולם

בתחרות שנערכה באוסלו ב-1 ביולי 1981 קבעה כריסטיאנסן בריצת 5000 מטר שיא עולם חדש של 15:28.43 דקות.
ביוגרפיה > 1982

באליפות אירופה שנערכה באתונה, יוון] ב-12 בספטמבר 1982 זכתה כריסטיאנסן במדליית ארד בריצת מרתון בתוצאה של 2:36:38 שעות, אחרי רוזה מוטה מפורטוגל (2:36:03 שעות) ולאורה פוגלי מאיטליה (2:36:28 שעות).
ביוגרפיה > 1984

בתחרות שנערכה באוסלו, שוודיה ב-28 ביוני 1984 קבעה כריסטיאנסן בריצת 5000 מטר שיא עולם חדש של 14:58.89 דקות, שיפור לשיא בן השנתיים של מארי דקר מארצות הברית (15:08.26 דקות) ובכך הייתה לאישה הראשונה בהיסטוריה שרצה ריצה זו מתחת ל-15 דקות. שיא זה החזיק מעמד שנה וחודשיים ונשבר על ידי זולה באד מבריטניה (14:48.07 דקות). חודש ושבוע לאחר מכן, באולימפיאדת לוס אנג'לס (1984) בריצת המרתון הראשונה שנערכה לנשים במשחקים האולימפיים סיימה כריסטיאנסן במקום רביעי בתוצאה של 2:27:14 שעות.
ביוגרפיה > 1985

במרתון לונדון שנערך ב-21 באפריל 1985 הגנה כריסטיאנסן על תוארה בשיא עולם חדש של 2:21:06 שעות, שיפור לשיא העולם בן השנתיים של ג'ואן בנואה מארצות הברית (2:22:43 שעות). שיאה זה החזיק מעמד 13 שנים ונשבר על ידי טגלה לורופ מקניה (2:20:47 שעות).
בתחרות שנערכה באוסלו ב-27 ביולי אותה שנה היא זכתה בריצת 10000 מטר בשיא עולם חדש של 30:59.42 דקות, שיפור לשיא העולם בן השנה של אולגה בונדרנקו מברית המועצות (31:13.78 דקות) ובכך הייתה לאישה הראשונה בהיסטוריה שרצה ריצה זו מתחת ל-31 דקות.
ביוגרפיה > 1986

בתחרות שנערכה באוסלו ב-5 ביולי 1986 שיפרה כריסטיאנסן את שיאה העולמי בריצת 10000 מטר והעמידה אותו על תוצאה של 30:13.74 דקות. שיא זה החזיק מעמד 7 שנים ונשבר על ידי ואנג ז'ונשיה מסין (29:31.78 דקות). חודש לאחר מכן, בתחרות שנערכה בסטוקהולם ב-5 באוגוסט היא קבעה בריצת 5000 מטר שיא עולם חדש של 14:37.33 דקות. שיא זה החזיק מעמד 9 שנים ונשבר על ידי פרננדה ריביירו מפורטוגל (14:36.45 דקות).
ביוגרפיה > 1987

בריצת חצי מרתון שנערכה בסנדנס, נורווגיה ב-5 באפריל 1987 קבעה כריסטיאנסן שיא עולם חדש של 1:06:40 שעות, שיפור לשיא בין ה-3 שנים של ג'ואן בנואה (1:08:34 שעות), שיא זה החזיק מעמד 20 שנים ונשבר על ידי לורנה קיפלאגט מקניה (1:06:25 שעות).
ביוגרפיה > 1987 > אלופת עולם

באליפות העולם שנערכה ברומא, איטליה ב-4 בספטמבר 1987 היא זכתה במדליית זהב בריצת 10000 מטר בתוצאה של 31:05.85 דקות, לפני ילנה ז'ופיבה-ויאזובה מברית המועצות (31:09.40 דקות) וקתרין וסל ממזרח גרמניה (31:11.34 דקות).
ביוגרפיה > 1988

באולימפיאדת סיאול (1988) היא השתתפה בריצת 10000 מטר אך לא סיימה אותה.
שיאים אישיים

ריצת 3000 מטר: 8:34.10 דקות (1986)
ריצת 5000 מטר: 14:37.33 דקות (1986), שיא עולם בעבר
ריצת 10000 מטר: 30:13.74 (1986), שיא עולם בעבר
ריצת חצי מרתון: 1:06:40 שעות (1987), שיא עולם בעבר
ריצת מרתון: 2:21:06 שעות (1985), שיא עולם בעבר
אניטה קר

| --- | --- |

 לידה:  13 באוקטובר 1927 ממפיס, ארצות הברית 
 פטירה:  10 באוקטובר 2022  (בגיל 94) קרוז', שווייץ 
 שם לידה:  Anita Jean Grilli 
 שם במה:  Anita Kerr 
 מוקד פעילות:  ארצות הברית 
 תקופת הפעילות:  מ-2022 
 סוגה:  קאנטרי, מוזיקת פופ 
 סוג קול:  סופרן 
 שפה מועדפת:  אנגלית 
 חברת תקליטים:  האחים וורנר רקורדס, דקה רקורדס, דוט רקורדס 
 www.anitakerr.com
 פרופיל ב-IMDb
 
אניטה ז'אן קר (לבית גרילי; 13 באוקטובר 1927 – 10 באוקטובר 2022) הייתה זמרת, מעבדת, מלחינה, מנצחת, פסנתרנית ומפיקה מוזיקלית אמריקאית. היא הקליטה והופיעה עם קבוצת ההרמוניה הקולית שלה בנאשוויל, לוס אנג'לס ואירופה.
פרסים והוקרה

1965: האלבום We Dig Mancini זכה בפרס גראמי בקטגוריית "הביצוע הטוב ביותר של הרכב ווקאלי".
1965: האלבום Southland Favorites של ג'ורג' בוורלי שיי, לו תרמה רביעיית אניטה קר, זכה בפרס גראמי בקטגוריית "הקלטת הגוספל או הדתית הטובה ביותר (מחזמר)".
1966: הסינגל "A Man and A Woman" זכה בפרס גראמי בקטגוריית "הביצוע הטוב ביותר של הרכב ווקאלי".
1970: האלבום The Anita Kerr Singers Reflect on the Hits of Burt Bacharach & Hal David זכה בפרס אדיסון.
1976: האלבום Gentle as Morning הועמדה לפרס גראמי בקטגוריית "הביצוע מעורר ההשראה הטוב ביותר".
1976: האלבום Walk a Little Slower זכה בפרס GMA Dove בקטגוריית "אלבום הגוספל הטוב ביותר של השנה על ידי אמן לא-גוספל".
1977: האלבום Precious Memories הועמד לפרס גראמי בקטגוריית "הביצוע מעורר ההשראה הטוב ביותר".
דיסקוגרפיה

| --- | --- |
 Voices in Hi-Fi (דקה, 1958) בתור רביעיית אניטה קר  On This Holy Night (Sesac,‏ 1958) בתור רביעיית אניטה קר  The Velvet Voices (Sesac,‏ 1959) בתור רביעיית אניטה קר  Velvet Voices Through The Night (Sesac,‏ 1960) בתור הזמרות של אניטה קר  For You, For Me, Forevermore (דקה, 1960) בתור רביעיית אניטה קר  From Nashville...The Hit Sound (RCA,‏ 1962) בתור הזמרות של אניטה קר  The Genius in Harmony (RCA,‏ 1962) בתור הזמרות של אניטה קר  Love Well Seasoned (Sesac,‏ 1963) בתור הזמרות של אניטה קר  Tender Words (RCA,‏ 1963) בתור הזמרות של אניטה קר  We Dig Mancini (RCA,‏ 1965) בתור רביעיית אניטה קר  The Scene Changes (RCA,‏ 1965) בתור רביעיית אניטה קר ביחד עם פרי קומו  Mellow Moods of Love (RCA,‏ 1965) בתור הזמרות של אניטה קר  Sunday Serenade (RCA,‏ 1966) בתור רביעיית אניטה קר  And Now...the Anita Kerr Orchestra! (האחים וורנר/סבן ארטס, 1966)  Slightly Baroque (האחים וורנר/סבן ארטס, 1966)  All You Need Is Love (האחים וורנר/סבן ארטס, 1967)  Bert Kaempfert Turns Us On (האחים וורנר/סבן ארטס, 1967)  Sounds (האחים וורנר/סבן ארטס, 1968)  Georgia on my Mind (RCA קמדן, 1968) בתור הזמרות של אניטה קר  Touchlove (דוט, 1969)  Anita Kerr Presents Les Tres Guitars (דוט, 1969)  The Anita Kerr Singers Velvet Voices and Bold Brass  (דוט, 1969)  The Anita Kerr Singers Spend This Holiday With Me  (דוט, 1969)  The Anita Kerr Singers Reflect on the Hits of Burt Bacharach & Hal David (דוט, 1969)  The Anita Kerr Singers It's Anita Kerr Country (דוט, 1970)  The Anita Kerr Singers Simon & Garfunkel Songbook (פיליפס, 1971)  The Anita Kerr Singers We've Got A Groovy Thing Goin' (פיליפס, 1971)  The Anita Kerr Singers Grow To Know Me (פיליפס, 1971)  The Anita Kerr Singers I Sang with Jim Reeves (פיליפס, 1972)  The Anita Kerr Singers A Christmas Story: Angel in the Faded Blue Jeans (אמפקס, 1972)  The Anita Kerr Singers  My Coloring Book (פיליפס, 1973)  The Anita Kerr Singers  Daytime, Nighttime  (פיליפס, 1973)  The Anita Kerr Singers  Sentimental Journey (פיליפס, 1974)  The Anita Kerr Singers  Round Midnight (פיליפס, 1974)  The Anita Kerr Singers  (RCA,‏ 1975)  Gentle as Morning (וורד, 1975)  Hallelujah Brass (וורד, 1975)  Hallelujah Guitars! (וורד, 1975)  Hymns with Kurt Kaiser (וורד, 1975)  Precious Memories (וורד, 1975)  The Sound of Warm (מונטה רוזה, 1977)  Anita Kerr and the French Connection (RCA ויקטור, 1977)  Anita Kerr Performs Wonders (סנטורי, 1979)  Together with Harry van Hoof, Pieter van Vollenhoven (פיליפס, 1979)  The Anita Kerr Singers  With Love, from Anita (תאגיד המוזיקה קרלין 1981)  In the Soul (גאיה, 1988):  ביחד צ'ט אטקינס The Amazing Chet Atkins (Sesac,‏ 1960)  Christmas with Chet Atkins (RCA ויקטור, 1961) ביחד עם פרי קומו The Scene Changes (RCA ויקטור, 1965) ביחד עם רוד מקיואן & מיתרי סן סבסטיאן The Earth (האחים וורנר, 1967)  The Sea (האחים וורנר, 1967)  The Sky (האחים וורנר, 1968)  Home to the Sea (האחים וורנר/סבן ארטס, 1968)  For Lovers (האחים וורנר/סבן ארטס, 1969)  The Soft Sea (האחים וורנר, 1970)  Winter (האחים וורנר, 1972)  Spring (האחים וורנר, 1973)  With Love (האחים וורנר, 1975)
הערות שוליים

↑  Anita Kerr, www.anitakerr.com
↑  Louis Nunley Obituary - Nashville, TN, Dignity Memorial (באנגלית)
↑  Obituary for Dorothy Ann Dillard at Gorman-Scharpf Funeral Home, Inc., www.gormanscharpf.com (באנגלית)
| --- | --- |
בקרת זהויות :  NLI: 987007333206505171  BIBSYS: 3004448  BNE: XX1597155  BnF: cb138005668 (data)  GND: 134425243  ISNI: 0000 0001 1933 4500  LCCN: no99076229  MusicBrainz: 5061911c-56ff-4967-9cbc-de1601beea96  NKC: xx0083103  NLA: 35312678  SNAC: w62z1nt3  Trove: 907806  VIAF: 31635407   WorldCat (עם VIAF): 31635407
אניטה רה

| --- | --- |

 לידה:  9 בפברואר 1885 המבורג, הקיסרות הגרמנית 
 התאבדה:  12 בדצמבר 1933 (בגיל 48) קמפן, הרפובליקה הפדרלית של גרמניה 
 תחום יצירה:  ציור 
 זרם באמנות:  אוונגרד 
 הושפעה על ידי:  Arthur Siebelist, פרנאן לז'ה 
 
אניטה קלרה רה (בגרמנית: Anita Clara Rée;‏ 9 בפברואר 1885 המבורג – 12 בדצמבר 1933 בקמפן) הייתה ציירת אוונגרדית בתקופת רפובליקת ויימאר ממוצא יהודי.
ביוגרפיה

היא נולדה למשפחה יהודית ותיקה של סוחרים בהמבורג שסחרו בסחורות מהודו. היא הייתה בתם של ישראל רה וקלרה, לבית האן. עם זאת, אניטה ואחותה אמילי הוטבלו וגדלו כלותרניות, בהתאם לנורמות החברתיות של מעמד הביניים הגבוה והמשפחות היהודיות המתבוללות במעמד הגבוה בגרמניה באותה עת.
משנת 1905 למדה אצל הצייר ארתור סיבליסט. בשנת 1906 הכירה את מקס ליברמן, שזיהה את כישרונה ועודד אותה להמשיך בקריירה האמנותית שלה. בסביבות 1910 היא, פרנץ נלקן ואחרים הקימו קהילת אומנים, אך היא עזבה את קהילת האמנים עקב אהבה נכזבת לנלקן. בחורף 1912–1913 למדה אצל פרנאן לז'ה בפריז.
בשנת 1913 השתתפה בתערוכה גדולה ב"גאלרי קומטר" בהמבורג. מסביבות 1914, אניטה רה זכתה להכרה כציירת פורטרטים. בשנת 1919 הצטרפה לקבוצת האמנים "יורשי המבורג". בשנת 1921 סיירה בטירול ובין השנים 1922–1925, התגוררה בפוזיטנו באיטליה.
היא חזרה להמבורג בשנת 1926 ועזרה בהקמת איגוד אמניות. קהילה של אמניות מגרמניה ואוסטריה שבין האמניות היו סופרות, מוזיקאיות ונשות תיאטרון. היא יצרה גם כמה ציורי קיר במבנים ציבוריים, אך רובם נהרסו מאוחר יותר על ידי הנאצים.
בשנת 1930, היא קבלה עמלה ליצור טריפטיכון עבור המזבח בכנסייה בלאנגהורן. ראשי הכנסייה לא היו מרוצים מעיצוביה, והוועדה נסוגה מבחירתה באניטה רה בשנת 1932 בגלל "עניינים דתיים". הנאצים גינו את יצירתה וזמן קצר לאחר מכן עברה לאי זילט.
היא התאבדה בשנת 1933, בין השאר כתוצאה מכך שהייתה נתונה לעוינות והתנכלויות מצד אנטישמיים, וגם בגלל אכזבות ברמה האישית. בשנת 1937 הגדירו הנאצים את יצירותיה של רה כאמנות מנוונת והחלו להוציא את יצירותיה מאוספי מוזיאונים. וילהלם ורנר, שומר בקונסטהאלה המבורג, שימר רבים מציוריה של רה בכך שהסתיר אותם בדירתו.
ציורים נבחרים

"תרזינה", 1925
"קניון בפיינס", 1921
"עצים לבנים", 1925
"סיני צעיר", 1919
הערות שוליים

↑  Dick/Sassenberg: Jüdische Frauen im 19. und 20. Jahrhundert. S. 308
↑  Kirchengemeinde St. Ansgar
↑  Kay, Carolyn Helen (2002). Art and the German Bourgeoisie: Alfred Lichtwark and Modern Painting in Hamburg, 1886–1914. Toronto: University of Toronto Press. p. 144. ISBN 978-0802009227.
1 2  "Jewish Art? Anita Rée and "New Objectivity"". Key Documents of German-Jewish History (באנגלית אמריקאית). נבדק ב-2017-12-13.
↑  "The Collection of Groundkeeper Wilhelm Werner". Hamburger Kunsthalle. נבדק ב-16 בדצמבר 2014. {{cite web}}:  (עזרה)(הקישור אינו פעיל, July 2017)
| --- | --- |
בקרת זהויות :  NLI: 987007404165705171  BnF: cb120622283 (data)  GND: 118743775  ISNI: 0000 0000 6674 4388  LCCN: n86123739  RKD: 93590  SUDOC: 229843352  ULAN: 500056250  VIAF: 807699   WorldCat (עם VIAF): 807699
ארבע עין

| ארבע עין |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: גמבוזאים
תת־סדרה:: Cyprinodontoidei
משפחה:: ארבע עיניים
סוג:: ארבע עין
שם מדעי
 Anableps ‏סקופולי, 1777

ארבע עין (שם מדעי: Anableps tetrophthalmus) הוא סוג דגים ממשפחת הארבע עיניים. דגים אלה הם הגדולים ביותר בבני סדרת הגמבוזאים ויכולים להגיע לאורך 34 ס"מ.
בסוג זה 3 מינים:
Anableps anableps
Anableps dowei
Anableps microlepis
מאפיינים

אורך הבוגרים: מגיע ל-34 ס"מ והם הגדולים ביותר בבני סדרת הגמבוזאים. הם ניזונים ממגוון יצורים קטנים החיים במים ויכולים גם להביט אל חרקים המצויים מחוץ למים בערת עיניהם המיוחדות. הם חיים בנהרות ומקווי מים כולל מים מליחים ואף לקרבת חופים טרופיים ממקסיקו עד לצפון אמריקה הדרומית.
דגים אלה קרויים כך בשל המבנה המיוחד של עיניו. העיניים ממוקמות משני צידי הראש והן בולטות וגדולות במיוחד. כל עין מחולקת על ידי קרום לשתי קרניות ושתי רשתיות, וכך יש להם מעין ארבע עיניים, שתיים עליונות ושתיים תחתונות. מבנה זה מאפשר לדג לראות את הנעשה בתוך המים ומחוץ למים, בעת שהוא שוחה סמוך לפני המים. ראשו קטן וחרטומו קצר וקהה. גופו מוארך, סנפיריו מעוגלים וצבעו ירוק-זהוב.
מערכת המין של הדג גם היא מיוחדת במינה. הזכר מסוגל להפרות את הנקבה רק בהפריה פנימית. פתח איבר המין הנקבי נמצא רק באחד הצדדים, בצד ימין או בצד שמאל. הזכרים יכולים להחדיר את זרעם לפתחה של הנקבה רק מצד אחד, יש כאלה מצד ימין ויש כאלה מצד שמאל. לכן ההפריה מתאפשרת רק כשנקבה "ימנית" פוגשת זכר "שמאלי" או שזכר "ימני" נפגש עם נקבה "שמאלית". כמו מרבית הדגים המשריצים, גם נקבת ארבע עין מסוגלת להשריץ מספר פעמים לאחר הפריה בודדת. היא יכולה להשריץ עד 5 צאצאים בפעם בודדת.